સોલામાં લઠ્ઠાકાંડની ચર્ચા જાગી પણ ફૂડ પોઈઝનિંગ હોવાનો દાવો કરતી પોલીસ બ્લડ રિપોર્ટની રાહ જૂએ છે. આ સ્થિતિ વચ્ચે જુના વાડજમાં રહેતા એક શખ્સને શનિવારે સવારે ઊલટીઓ થતાં પોલીસમાં દોડધામ મચી હતી. પોલીસે જણાવ્યા મુજબ, જુના વાડજના હનુમાનપુરાની ચાલીમાં રહેતા પ્રભુભાઈ જયેન્દ્રભાઈ ટીંગોળી (મરાઠી, ઉ.વ. 33) મજૂરી કામ કરે છે. શુક્રવારે રાત્રે ઘર પરત ફરેલા પ્રભુ મરાઠી ઊંઘી ગયા હતા અને જમ્યા નહોતા. રાતનું પડતર મટન સવારે ખાતાં ઊલટી થવાથી તેને સિવિલ ખસેડાયા હતા. જો કે, ક્યારેક પીવાની આદત હોવાથી પ્રભુના લોહીના નમૂના લેબોરેટરીમાં મોકલાયા હોવાનું પોલીસ કહે છે.